**Grup Principal d'Organitzacions No Governamentals (ONG)**

**Document de posició pel Fòrum Polític d'Alt Nivell 2017**

**Resum**

El Fòrum Polític d'Alt Nivell 2017 (HLPF per les seves sigles en anglès) aborda el tema de “l’eradicació de la pobresa i la promoció de la prosperitat en un món canviant”. Es tracta d'un tema fonamental que és també un requisit necessari per poder aconseguir la pau sostenible. Assolir aquests objectius no serà possible sense abans abordar les barreres estructurals i sistèmiques, les causes de l'explotació i de degradació del medi ambient, que ho impedeixen. La política macroeconòmica neoliberal actual és la causa principal de la distribució desigual de la riquesa i el poder i de la destrucció dels recursos naturals. Per tant, hem de repensar-la i substituir-la. Una noció del desenvolupament basada íntegrament en el creixement econòmic, presenta una visió molt limitada del progrés i s’ha de descartar. Tanmateix, les empreses han de rendir comptes pels seus actes socials i mediambientals. El Grup Principal d’ONG demana que s'implementi un nou paradigma de desenvolupament que promogui el benestar dels éssers humans, de la naturalesa i els animals, i que tingui com a objectiu final la consecució de la igualtat i la justícia per “assegurar que ningú no es quedi enrere”.

Les contribucions pràctiques de la societat civil són un element important i distintiu d'aquest procés. Així doncs, el Grup Principal de ONG fa una crida a les Nacions Unides i als Estats membre per incrementar la participació de la societat civil, sol·licitant més aportacions àmplies dels Grups Principals i d'altres interessats i traduint-les a les sis llengües oficials de les Nacions Unides. És essencial permetre que es doni el temps suficient perquè hi hagi una participació significativa per part de la societat civil en la implementació dels ODS així com dels processos d'avaluació a escala global, regional i nacional.

Cada país és responsable d'aconseguir els Objectius de Desenvolupament Sostenible (ODS) consultant a la seva població, per abordar els desafiaments col·lectius des de l'esforç compartit. Des de particulars fins a autoritats locals passant per ministeris nacionals i agències de Nacions Unides; cadascun ha de fer seus els Objectius en el seu context particular tenint en compte que tots ells estan interrelacionats i es reforcen mútuament.

El Grup Principal d’ONG recomana el següent en relació amb els ODS que s'estan revisant aquest any 2017:

* Objectiu 1: Abordar les causes i les manifestacions de la pobresa estructural requereix solucions holístiques en un context específic i interrelacionades amb la resta d'objectius. Els governs haurien d'informar sobre els esforços que s'estan duent a terme per tal d’incrementar les oportunitats, el benestar i la resiliència en tots els sectors de la societat.
* Objectiu 2: Per acabar amb la fam i amb totes les formes de malnutrició, hem de canviar la nostra producció agrícola i passar de l'explotació industrial d'alt consum a sistemes que recolzin els mitjans de subsistència dels petits agricultors i preservin la cultura i la biodiversitat.
* Objectiu 3: Els esforços per aconseguir aquells objectius relacionats amb la salut haurien de donar prioritat a tot un ventall de serveis, des de promoure la salut, fins a prevenir malalties passant per tractar-les, rehabilitar-les i pal·liar-les. Els governs, a través d'un enfocament multisectorial i que abasti a les diferents parts interessades, han d'esforçar-se per eliminar les barreres socials, culturals i econòmiques per tal de garantir el ple accés a serveis de salut física i mental de qualitat i assequibles per a tots.
* Objectiu 5: S'han de superar els obstacles a la consecució de la igualtat de gènere i els drets fonamentals de les dones i les nenes mitjançant l'aplicació de lleis i polítiques que prohibeixin la discriminació, redistribueixin el treball de la cura de persones no remunerat, promoguin la igualtat d'accés als recursos, l'educació i la presa de decisions ajustant-se als tractats i estàndards internacionals.
* Objectiu 9: Tots els governs, incloent les autoritats locals i regionals, han de promoure una industrialització inclusiva i ecològicament racional. També han de proveir una infraestructura bàsica que protegeixi la naturalesa i inclogui la presa de decisions de forma participativa.
* Objectiu 14: Aquest objectiu ha de ser la pedra angular de la protecció dels oceans com a part essencial de la biosfera, d'un ecosistema únic i d'una part integral de la civilització humana que són; així com també són el principal proveïdor d'aliments i un bé comú amb drets d'accés equitatius per a tots.

D'acord amb el compromís de "que ningú no es quedi enrere", el document de posició complet del Grup Principal d'Organitzacions No Governamentals detalla les maneres en què els ODS estan interconnectats, es poden aplicar localment sempre que hi hagi un compromís universal i de quina manera resulten essencials per a l'eradicació de la pobresa i la promoció de la prosperitat per a tots.



**Annex. Document de posició complet del Grup Principal d'Organitzacions No Governamentals (ONG)**

1. **Introducció**

Aquest any, el Fòrum Polític d'Alt Nivell de les Nacions Unides avaluarà la implementació de l'Agenda 2030 per al Desenvolupament Sostenible, centrada en "l’eradicació de la pobresa i la promoció de la prosperitat en un món canviant". Com a Grup Principal d'Organitzacions No Governamentals (ONG), que facilita la participació d'un grup divers d’ONG durant l’HLPF, oferim les nostres perspectives sobre cadascun dels Objectius de Desenvolupament Sostenible (ODS) en revisió aquest any[[1]](#footnote-1).

Tal com es reconeix a l'Agenda 2030, les ONG exerceixen un paper fonamental en la implementació dels ODS: sensibilitzem i mobilitzem; fomentem la capacitat; dissenyem i implementem projectes; monitoritzem i revisem les polítiques; recol·lectem dades/informació; proporcionem coneixements tècnics; i tant recolzem com fem que els governs es responsabilitzin de les seves obligacions. Malgrat això, darrerament estem observant amb preocupació la reducció dels espais perquè la societat civil participi i demanem un major recolzament polític i financer a tots els nivells i en totes les etapes de la implementació i revisió de l'Agenda per tal d’augmentar les possibilitats d'èxit dels ODS.

L'Agenda 2030 és universalment aplicable, interseccional i holística. Assolir els ODS requereix de solucions integrades i depèn de que els diferents actors de la societat juguin papers complementaris. A mesura que els governs avaluïn el seu progrés cap a la implementació dels ODS, animem al fet que es consideri aquest document oficial com una contribució consolidada del Grup Principal d'ONG.

1. **ODS 1: Eradicar la pobresa a tot el món i en totes les seves formes**

Acabar amb la pobresa en totes les seves formes és, alhora, objectiu essencial i estímul per aconseguir la consecució dels ODS. És improbable eradicar la pobresa multidimensional i extrema al 2030 si continuem sota l'actual sistema macroeconòmic neoliberal i la consegüent distribució desigual de la riquesa, el poder, les oportunitats i els recursos. Per aconseguir l’ ODS1, és fonamental abordar les causes estructurals de la pobresa que exacerben aquests problemes.

Eradicar la pobresa requereix solucions multidisciplinàries interrelacionades amb tots els ODS. Així, s'inclouen: l'accés a aliments saludables i ambientalment sostenibles i una nutrició adequada (ODS2); Salut i benestar (ODS3); Educació de qualitat (ODS4); Igualtat de gènere (ODS5); Aigua neta i sanejament (ODS6); Treball digne i creixement econòmic per tots (ODS8). Per eradicar la pobresa i redistribuir la riquesa es requereixen mecanismes sòlids de protecció social, pisos nacionals, transferències d'efectiu, protecció infantil i serveis essencials; així com un sistema transparent i participatiu de govern i justícia (ODS16).

Els governs han d'adoptar enfocaments específics d’acord amb el context per eradicar la pobresa a les zones rurals i urbanes. Tanmateix, les persones que viuen en la pobresa han de participar en el disseny i la implementació de les polítiques i els programes relacionats. Aquestes polítiques i programes han d'incloure la protecció dels recursos naturals dels quals depenen els pobres; l'accés equitatiu a la propietat de la terra; disposició d'ajuda tècnica, serveis bàsics i infraestructura; i treball digne, serveis financers i protecció jurídica, també per als treballadors migrants i els pobres, tant de zones urbanes com rurals. Les polítiques agrícoles i comercials de tots els països han d'harmonitzar-se amb els ODS, fins i tot mitjançant la supressió dels subsidis que perjudiquen als petits agricultors i perpetuen pràctiques ambientalment insostenibles. Han d'establir-se garanties legals obligatòries que protegeixin el dret a cultivar i posseir terres i accedir a recursos de propietat comuna; així com també ha de detenir-se l'ocupació de les terres, l'aigua i els boscos.

Com que la meitat de la població que viu en la pobresa extrema són nens, és fonamental que tots els governs presentin durant l’HLPF les seves contribucions per aconseguir l’ODS1 en relació amb els nens. Centrar-se en els més vulnerables i enfortir les capacitats per proporcionar una cura de qualitat pot trencar el cicle de la pobresa i conduir a societats més pacífiques. Així mateix, el 70% dels pobres del món són dones i nenes; La implementació i la presentació d'informes ha de tenir molt present el gènere.

La meitat de les persones que viuen en l'extrema pobresa resideixen en països afectats per les guerres i els conflictes violents. A més a més, les comunitats en risc de tot el món pateixen desproporcionadament els efectes dels desastres naturals, la degradació ambiental i el canvi climàtic. En col·laboració amb les organitzacions de la societat civil, especialment a nivell de base, els governs han de prendre mesures decisives per garantir un accés inclusiu en els processos de presa de decisió, l’augment de la resiliència estructural i psicosocial entre les comunitats vulnerables i també han de crear oportunitats perquè les persones millorin els seus mitjans de subsistència.

1. **ODS2: Posar fi a la fam, assolir la seguretat alimentària i la millora de la nutrició, i promoure l'agricultura sostenible.**

La incorporació d'un marc de drets humans a la planificació i consecució dels ODS és essencial per assegurar la sobirania alimentària i de l'aigua, així com també una nutrició adequada per a tots. Els governs han de reorientar les seves inversions en recerca i desenvolupament deixant de banda aquelles institucions que promouen una agricultura insostenible i monopolista —que a la vegada va en detriment de la biodiversitat, la contaminació i l'erosió del sòl— i reorientant-se cap a alternatives diverses i agroecològiques. Han de reduir-se les deixalles alimentàries i s’han de redistribuir els aliments restants, en lloc d'intensificar la producció agrícola en detriment de la biodiversitat i el benestar dels animals.

Demanem que s'utilitzi el principi de precaució per implementar noves tecnologies i exhortem a les empreses a internalitzar els costos ambientals i de salut humana que suposen l'ús d’OMG i pesticides, i d'altres pràctiques insostenibles. Les polítiques haurien de descentralitzar i planificar els sistemes alimentaris que connecten les comunitats rurals amb els centres urbans, proporcionant als petits agricultors accés als mercats locals i fomentant fortes economies basades en la localització.

La materialització progressiva del dret a l'alimentació dels petits agricultors i la garantia de mitjans de vida sostenibles per a tots, incloses dones, joves i pobles indígenes, requereix de l'accés a mercats, crèdits, recursos naturals, informació i protecció social. La biodiversitat, la qualitat del sòl i la conservació de la vida silvestre són fonamentals per augmentar la seguretat alimentària i millorar la nutrició mitjançant dietes sostenibles. La producció sostenible d'aliments nutritius requereix que aprenguem de la naturalesa i que visquem en harmonia amb ella, conservant el medi ambient del qual tots depenem.

Per tant, els governs han de promoure una programació que desenvolupi coneixements per practicar l'agricultura sostenible i recolzar les parts interessades en tot el sistema i procés alimentari: productors agrícoles petits i rurals, treballadors de la cadena alimentària, petites i mitjanes empreses; i, en particular, aquelles empreses i cooperatives dirigides per productors.

1. **ODS3: Garantir una vida sana i promoure el benestar per a totes les persones a totes les edats**

La salut és un requisit previ i, alhora, un resultat del desenvolupament sostenible, l'eradicació de la pobresa i la consecució de la igualtat de gènere. Així, per exemple, el tractament de malalties no contagioses fa que milions de famílies s'endeutin cada any. Una bona salut i benestar millora la capacitat de les persones de totes les edats per completar la seva educació, augmenta l'accés a les oportunitats i redueix les desigualtats.

Les accions per aconseguir l’ODS3 han de prioritzar tot un ventall de serveis que va des de la promoció de la salut, fins a la prevenció de malalties, passant pel tractament, la rehabilitació i la pal·liació; i han de revisar-se periòdicament utilitzant els indicadors pertinents i la Resolució A69/76 de l'Assemblea Mundial de la Salut. Els governs han d'eliminar les barreres socials, culturals i econòmiques per garantir el ple accés a serveis de salut assequibles i de qualitat, així com donar suport psicosocial a totes les poblacions vulnerables, incloses dones, nens, adolescents, persones grans, persones amb discapacitat, persones desplaçades i refugiats, i persones que hagin viscut un desastre natural, o es troben en situació o zona de conflicte o post-conflicte. Així mateix, ha d'incloure's: la integració dels serveis de salut mental en l'atenció primària; l'accés a medicaments assequibles; aturar la resistència als antimicrobians; desenvolupar capacitats; planificar i implementar plans i estratègies de salut integrals finançades de forma adequada; recopilar dades desagregades tenint en compte dones i nenes; i promulgar lleis que protegeixin els drets humans i prenguin mesures integrals per abordar les infraccions que es produeixin.

Un enfocament multisectorial i amb una àmplia participació de les parts interessades accelerarà el progrés cap a l'assoliment de l’ODS3, incloent l'accés a l'aigua potable, el sanejament i la higiene, acabar amb la gana i millorar la nutrició per tots. Els esforços per aconseguir la igualtat de gènere —acabant amb la violència contra les dones i assegurant l'accés als drets sexuals i reproductius— són la base per aconseguir l'autonomia corporal i, per tant, la salut i el benestar.

Invertir en la salut física i mental de la mare i el nen, així com també donar suport als pares en les primeres etapes de vida dels nens i proveir d'educació i atenció de qualitat en la primera infància, són accions clau en la reducció de la pobresa. El progrés cap a l'assoliment de l’ODS3 també depèn de la mitigació dels efectes del canvi climàtic i dels riscos mediambientals amb implicacions de llarg abast; això inclou la salut i el benestar de totes les persones, la producció d'aliments i una agricultura i industrialització sostenibles. Els governs han d'ajudar a identificar i ampliar, amb l'assignació pressupostària adequada, programes de la societat civil que representin millors pràctiques en salut.

1. **ODS5: Aconseguir la igualtat entre els gèneres i apoderar totes les dones i les nenes**

Incorporar la igualtat de gènere a l'Agenda 2030 i l'apoderament de totes les dones i nenes és un pas fonamental per eradicar la pobresa i aconseguir la prosperitat, així com per assegurar ecosistemes saludables i societats pacífiques. L'assoliment de l’ODS5 depèn, en gran mesura, dels altres ODS i requereix de: tolerància zero contra la violència de gènere; l'eliminació de la fam; l'accés equitatiu a serveis assequibles de salut i d’educació; protecció dels recursos naturals; aigua neta i sanejament; prestacions de seguretat social; una garantia de treball digne i remunerat; la redistribució del treball de la cura d'altres persones no remunerat; proporcionar permisos per paternitat i maternitat també remunerats.

La implementació efectiva de l’ODS5 requereix l'adopció, ratificació i domesticació de la CEDAW, així com de tots els aquells instruments internacionals relacionats. Les lleis i polítiques nacionals han de promoure, protegir i respectar els drets de totes les dones i nenes. Es necessiten processos transparents de monitoratge i revisió amb funcions i recursos definits per la societat civil, especialment organitzacions de dones, per aconseguir un canvi realment transformador a llarg termini.

La implementació d'aquest ODS ha de donar prioritat a la salut i el benestar de dones i nenes en països devastats per la guerra i en situacions posteriors a desastres, tenint en compte el canvi climàtic i els estats insulars vulnerables, qüestions de terres indígenes, genocidi i feminicidi, la seguretat en els moviments migratoris, les indústries extractives i l'explotació.

La implementació amb èxit de l’ODS5 és clau per tota l'Agenda 2030. Els governs i totes les parts interessades han d'identificar i superar els obstacles per aconseguir que es faci una realitat, que inclogui acabar amb: les múltiples formes transversals de discriminació; la desigualtat de gènere en els processos de presa de decisió i l'accés als recursos; la falta de finançament; la falta d'alineació de les polítiques nacionals amb les convencions pactades a nivell internacional; els sistemes inadequats de monitoratge i presentació d'informes; i l'exclusió dels moviments feministes i de dones en els processos de presa de decisió a tots els nivells.

1. **ODS9: Construir infraestructures resilients, promoure la industrialització inclusiva i sostenible i fomentar la innovació.**

La industrialització inclusiva i ecològicament racional i la provisió d'infraestructura bàsica són crucials per al desenvolupament econòmic i social, reduir la pobresa i la desigualtat, garantir la sostenibilitat ambiental i aconseguir un treball digne per tothom. Un desenvolupament d'infraestructures que no tingui en compte els cost econòmic, ambiental i social pot afectar la viabilitat econòmica a llarg termini i minar els fonaments ambientals que depenen els mitjans de subsistència, el benestar i la vida cultural de les persones.

Les iniciatives en infraestructura que incorporen la protecció de la naturalesa, drets equitatius d'accés a la terra i a d’altres recursos, així com la presa de decisions de forma inclusiva i participativa, poden comportar beneficis durables i calculables tant per les economies com per les societats. Hem d'avançar cap a un model de desenvolupament d'infraestructura de baixa emissió de carboni, resilient i sostenible, d'acord amb l'Agenda d'Acció d‘Addis Abeba, els Acords de París sobre Canvi Climàtic i el Marc Sendai per a la Reducció del Risc de Desastres.  
  
Tots els governs, incloses les autoritats regionals i locals, haurien de promoure la inversió responsable en contractació pública ecològica i infraestructura sostenible, per assegurar serveis assequibles i inclusius en benefici de tots i evitar empitjorar la degradació ambiental i el canvi climàtic. Les polítiques haurien de regular el sector privat per assegurar que els seus productes fossin respectuosos amb el medi ambient, no tòxics, durables i reciclables. El transport sustentable i assequible, l'energia, l'aigua, el sanejament, les tecnologies de la informació i les comunicacions, les instal·lacions sanitàries i les xarxes de carreteres són essencials per al funcionament d'una societat inclusiva i resilient, així com també per millorar el benestar.  
  
Ens preocupa la tendència de fer ús de les finances del sector privat per desenvolupar grans projectes d'infraestructures i, per tant, instem a les institucions públiques a promoure l'accés a la informació i la rendició de comptes, a evitar conflictes d'interessos i amenaces a les comunitats i a les seves terres. S'han d'adoptar consideracions de contingut local en grans projectes d'infraestructura i d’industrialització.

La societat civil té molt per aportar a l’ODS9. Exemples d'això són la recentment fundada *Women4Climate Initiative*, que mobilitza a les alcaldesses per la industrialització sostenible i la Nova Agenda Urbana (NUA per les seves sigles en anglès) amb la finalitat de construir ciutats resilients, inclusives i sostenibles.

1. **ODS14: Conservar i utilitzar de forma sostenible els oceans, mars i recursos marins per al desenvolupament sostenible.**

Els oceans i les costes saludables proporcionen aliment a més de 3.000 milions de persones. L’ODS14 és de vital importància per protegir els oceans com a part essencial de la biosfera, d'un ecosistema únic, d'una part integral de la civilització humana i com a principal proveïdor d'aliments i bé comú al qual tothom pot accedir amb drets equitatius.

Una millor gestió i protecció de la biodiversitat i dels recursos vitals dels oceans garantirà beneficis a llarg termini que ajudaran a tenir oceans saludables. La pesca depèn de que hi hagi ecosistemes saludables i ha d'estar supeditada a l'aplicació de les Directrius PPE (SSF per les seves sigles en anglès) de la FAO en tots els aspectes relatius al ODS14. És imprescindible comptar amb una política mediambiental forta que promogui les reserves marines amb determinades zones tancades a la pesca i que respectin els límits de la pesca sostenible per sobre del rendiment màxim sostenible, tenint en compte el principi de precaució i els enfocaments d'ecosistemes. Han d'eliminar-se les subvencions perjudicials pel sector pesquer i la pràctica generalitzada de la pesca il·legal, no declarada i no reglamentada. Han de proposar-se i aplicar-se polítiques nacionals per a tots els països, en particular per als Estats insulars.

La creació de reserves marines a zones fora de la jurisdicció nacional ha de separar-se de les noves formes d'ús i “financerització” dels recursos marins; i ha de definir-se de manera transparent, basant-se en els requisits de conservació de la naturalesa i de recursos genètics marins declarats bé comú mitjançant un instrument internacional sobre la diversitat biològica, que sigui vinculant jurídicament més enllà de les àrees de jurisdicció nacional. Demanem la prohibició de totes les activitats mineres en aigües profundes, que inevitablement comporten danys irreparables als ecosistemes i violacions dels drets humans en les comunitats afectades, afirmant que es tracta d’un punt que no està inclòs a l’ODS14.

El 80% de la contaminació marina prové de fonts terrestres. Si no acceptem les limitacions que té el planeta i si continuem amb una economia circular completa, no podrem protegir els ecosistemes marins. Per reduir els impactes negatius i aturar la marea del canvi climàtic, la contaminació de nutrients, els residus plàstics i microplàstics i de toxines; hem de centrar la política mediambiental en solucions preventives, regular de forma efectiva i gravar les pràctiques insostenibles. A més a més, la protecció dels nostres oceans depèn molt del grau de mitigació del canvi climàtic i de les mesures d'adaptació adoptades per la comunitat internacional.

1. **ODS17: Enfortir els mitjans per implementar i revitalitzar l'Aliança Mundial per al Desenvolupament Sostenible.**

La voluntat política i el finançament sostenible són clau per eradicar la pobresa, promoure la prosperitat i mantenir el benestar de la humanitat. Una agenda 2030 que sigui transformadora requereix d'un canvi de paradigma que passi de la competència a la cooperació. Per tant, això inclou redistribuir la riquesa i els recursos per eradicar les desigualtats.

Els governs han de passar de tenir sistemes tributaris regressius a progressius i gravar impostos sobre les transaccions financeres que ajudin a frenar els fluxos il·lícits i mobilitzin ingressos per implementar l'Agenda 2030. Els països industrialitzats han de complir el seu compromís de dedicar el 0,7% del PIB a l’AOD de cara a l’any 2020 i han de reemplaçar les polítiques d'austeritat per polítiques fiscals que aconsegueixin un desenvolupament just, equitatiu, ambiental i humà. El poder dels actors corporatius per influir en la legislació ha de canviar radicalment a favor d'una nova jurisprudència per la Terra que protegeixi el món natural.

La recopilació de dades i les avaluacions de l'impacte de les metodologies innovadores i inclusives són necessàries per monitoritzar i avaluar eficaçment els ODS. Això inclou desagregar les dades per ingressos, gènere, edat (en intervals de 5 anys), raça, ètnia, estatus migratori, discapacitat, ubicació geogràfica i altres característiques.

La inclusió financera, que repercuteix positivament en 7 dels 17 ODS, hauria d'incloure's en tots els mecanismes de regulació financera. Les empreses (cooperatives) i altres models d'economia social i solidària permeten compartir la presa de decisions i els beneficis, així com també traslladar les estructures de poder cap a una economia que empoderi als participants.

Les accions clau que s'han d'emprendre per recolzar el ODS17 són:

* Implementar marcs jurídicament vinculants que garanteixin el compliment dels drets humans, la igualtat de gènere i la protecció del medi ambient;
* Abordar la corrupció i limitar les activitats econòmiques que tinguin resultats socials i mediambientals adversos;
* Implementació al més aviat possible de l'Agenda d'Acció d'Addis Abeba;
* Sol·licitar informes de situació realitzats per les institucions encarregades de la implementació, entre elles les Nacions Unides.

Els governs haurien de promoure aliances amb la societat civil en el disseny, la implementació, monitorització i revisió de les seves polítiques, per maximitzar la seva contribució als ODS. Les contribucions i experiències úniques i fonamentals de les persones marginades i de les quals viuen en la pobresa han de ser reconegudes i incloses en els processos de monitorització i revisió, per tal de conformar les decisions polítiques nacionals i mundials.

1. **Vincles i conclusions**

L'Agenda 2030 estableix que els ODS tenen un enfocament "integral i indivisible"; és a dir, no es pot aconseguir un únic objectiu o meta de forma aïllada. Només una resposta holística, coherent, multisectorial i amb la participació de les múltiples parts interessades, pot donar prioritat als grups més marginats, protegir adequadament el medi ambient i la biodiversitat i crear societats pacífiques. Un plantejament de nexe que identifiqui i destaqui els vincles clau entre els ODS farà que la seva implementació pugui avançar i contribuirà també a la coherència de les polítiques pel desenvolupament sostenible.

D'una banda, han d'abordar-se les causes estructurals econòmiques, socials, ambientals i de seguretat que dificulten la implementació dels ODS. Així, s'inclouen: la reducció de l'espai democràtic per a la participació de la societat civil i dels moviments socials; i la falta de transparència i rendició de comptes dels governs. Les solucions han de reflectir l'experiència de tots els grups marginats com, per exemple, les dones i els joves, els pobles indígenes, les comunitats locals, els pescadors i els petits agricultors, garantint el seu accés als processos de presa de decisió i a la tecnologia sostenible. Cal parar atenció a les qüestions de pau i seguretat, ja que el desenvolupament sostenible i la pau sostenible depenen l’un de l'altre.  
  
D'altra banda, l'augment global dels conflictes, els desastres naturals, els creats per l'home i els fluxos migratoris forçats, també estan directament relacionats amb la militarització i el fonamentalisme a nivell mundial, el canvi climàtic, els desplaçaments causats per desastres i la creixent pressió sobre els recursos naturals, en particular mitjançant activitats extractives que amenacen els mitjans de vida i el medi ambient. Per tant, una governança inclusiva i democràtica pel desenvolupament sostenible i la pau són crucials.

Les dades, els indicadors i tots els mesuraments del desenvolupament haurien d'anar “més enllà del PIB” i incloure indicadors holístics i desagregats que mesurin amb precisió el benestar de tots i que tinguin en compte la qualitat de vida, la inclusió social i l'equitat dins dels límits del planeta.  
  
Finalment, ha de mantenir-se una col·laboració constant entre governs, Nacions Unides i societat civil, fins i tot en referència a les estratègies nacionals pel desenvolupament sostenible i mitjançant informes paral·lels de la societat civil. Els processos de revisió a tots els nivells haurien d'incloure mecanismes integradors de rendició de comptes per millorar l'avaluació i les accions, reflectint la naturalesa holística de l'Agenda.

**Col·laboradors**

1. Academia Mexicana de Derecho Internacional
2. African Centre for Citizens Orientation
3. The AfroAtlantic Theologies & Treaties Institute
4. Ambivium Institute
5. Amis des Etrangers au Togo (ADET)
6. Arab African Council for Integration and Development (AACID)
7. Arab Network for Environment and Development (RAED)
8. Asian Pacific Resource & Research Centre for Women (ARROW)
9. Aspire & Inspire
10. Association for Childhood Education International (ACEI)
11. Association for Farmers Rights Defense (AFRD) - Georgia
12. Association for promotion sustainable development
13. Baha’i International Community
14. Balance Promoción para el Desarrollo y Juventud AC
15. Bridge Hope Health Organization (BHHO)
16. Cameroon Youths and Students Forum for Peace (CAMYOSFOP)
17. Caribbean Policy Development Centre
18. Caritas Internationalis
19. Caucus of Development NGO Networks (CODE-NGO)
20. Centre International de Droit Comparé de l’Environnement
21. Children and Young People Living for Peace
22. CIVICUS: World Alliance for Citizen Participation
23. Commons Action for the United Nations
24. Commonwealth Medical Trust (Commat)
25. Communications Coordination Committee for the United Nations
26. Compassion in World Farming
27. Conference of NGOs in consultative relationship with the UN (CoNGO)
28. Congregation of Our Lady of Charity of the Good Shepherd
29. Congregation of Sisters of Saint Anne, Social Justice Office
30. Congregation of the Mission
31. Coordination SUD
32. Corporativa de Fundaciones, A.C
33. Dharma Drum Mountain Buddhist Association
34. Dianova International
35. Echoes of Women in Africa Initiatives (ECOWA)
36. EcoAgriculture Partners
37. Ecosystem-based Adaptation for Food Security in Africa Assembly (EBAFOSA)
38. Equality Bahamas
39. ENDA Tiers Monde
40. Environmental Conservation Initiatives (ECOSINI)
41. European Environmental Bureau (EEB)
42. European Network of Migrant Women (ENOMW)
43. European Public Health Alliance (EPHA)
44. Fair Oceans
45. Food and Agriculture Cluster
46. Forum Umwelt und Entwicklung (German NGO Forum on Environment and Development)
47. Friends of the Earth Europe
48. Gestos (HIV and AIDS, Communication, Gender)
49. Global Call to Action against Poverty (GCAP)
50. Global Goals Champion
51. Global Foundation for Democracy and Development (GFDD)
52. Global Network of Civil Society Organisations for Disaster Reduction
53. Green the Gene
54. HaritaDhara Research Development and Education Foundation - India
55. Hecho por Nosotros
56. Huairou Commission
57. Human Rights Focus Pakistan
58. IAW - International Alliance of Women
59. Impact Iran
60. International Association of Schools of Social Work
61. International Council of Women
62. International Presentation Association
63. Initiative for Equality
64. Institute of the Blessed Virgin Mary - Loreto Generalate
65. The Institute for Conscious Global Change (ICGC)
66. Institute for Planetary Synthesis, IPS
67. International Association for Community Development
68. The International Association of Applied Psychology
69. The International Centre for Non-Profit Law
70. International Movement ATD Fourth World
71. International Network of Women Engineers and Scientists (INWES)
72. IPEN
73. Japan Civil Society Network on SDGs (SDGs Japan)
74. Kehys (Finnish NGDO Platform to the European Union)
75. Kenana Association - Egypt
76. Korean Civil Society Network on SDGs (KCSN)
77. Kothowain (Vulnerable Peoples Development Organization)
78. Loretto Community
79. Make Mothers Matter
80. Maryknoll Sisters of Saint Dominic
81. Mediators Beyond Borders International
82. The Millennials Movement
83. Mini Global HETAVAD Skills Networks
84. Movimiento Ciudadano frente al Cambio Climatico
85. MY World México
86. National Union of Disabled Persons of Uganda (NUDIPU)
87. National Women’s Council of Catalonia
88. NCD Alliance
89. NGO CSW/NY
90. The NGO Committee for the Elimination of Racism, Afrophobia & Colorism
91. NGO Committee on Financing for Development
92. NGO Committee on Mental Health
93. NGO Committee on Migration
94. NGO Committee on Sustainable Development-NY
95. NGO Forum on Cambodia
96. Nonviolence International
97. Nubia-Sheba African Kingdoms Federation AKF-FOS AACID
98. Okogun Odigie Safewomb International Foundation (OOSAIF)
99. One Planet Education Networks (OPEN)
100. Orji Uzor Kalu Foundation
101. Pacific Islands Association of Non-Governmental Organisations (PIANGO)
102. Pacific Womens Indigenous Network (PacWIN)
103. Partners for Resilience
104. Philippine Rural Reconstruction Movement
105. Practical Environmental Alternatives Jamaica and company
106. Reacción Climática
107. Regional Center for International Development Cooperation (RCIDC)
108. Regions Refocus
109. Religious of the Sacred Heart of Mary
110. Realizing Sexual and Reproductive Justice (RESURJ)
111. Sanayee Development Organization
112. Save the Children UK
113. Sensitization Centre
114. SERAC-Bangladesh
115. Sherouk Association for Development - Egypt
116. Shumei International
117. Sisters of Charity Federation
118. Society for the Promotion of Education and Development (SPED)
119. Society of the Sacred Heart
120. SOS Children's Villages
121. Soroptimist International
122. Southwest Native Cultures
123. Smile Organization for Relief and Development (SORD)
124. Terram Pacis
125. Tetra Tech
126. The Norwegian Forum for Environment and Development
127. Thinking Animals United
128. Tinker Institute on International Law and Organizations
129. Turn Your Light On
130. UNA-USA Council of Organizations
131. UNANIMA International
132. Uganda Coalition for Sustainable Development
133. Village Suisse ONG
134. Virginia Gildersleeve International Fund
135. VSO
136. Water Aid
137. Wazi School
138. WAVE: Women in Adult & Vocational Education Inc. Australia
139. Women in Development and Environment
140. Women Thrive Alliance
141. World Animal Net
142. The World Council for Psychotherapy
143. World Council of Peoples for the United Nations (WCPUN)
144. World Federation of Ukrainian Women’s Organisations
145. World Wide Fund for Nature (WWF)
146. Worldview Mission
147. Worldwide Hospice Palliative Care Alliance
148. WorldWIDE Network Nigeria
149. World Vision International
150. Zonta International

1. Al final d’aquest document es troba una llista completa d'organitzacions i xarxes que han contribuït a la seva redacció. [↑](#footnote-ref-1)